PRITARTA

Klaipėdos miesto savivaldybės tarybos kolegijos posėdžio 2018 m. liepos 10 d. protokoliniu nutarimu

(2018-07-13 protokolas Nr. TAK-5)

**ŠVIETIMO PASLAUGŲ MODERNIZAVIMO 2018–2020 METAIS PROGRAMA**

**I SKYRIUS**

**BENDROSIOS NUOSTATOS**

1. Švietimo paslaugų modernizavimo 2018–2020 metais programa (toliau – Programa) nustato skaitmeninio ugdymo(si) infrastruktūros formavimo Klaipėdos miesto savivaldybės švietimo įstaigose bei technologinio jų aprūpinimo kryptis, didinant informacinių ir komunikacinių technologijų prieinamumą ugdymo procese ir švietimo pagalbos teikimo procesuose.
2. Programos tikslai, uždaviniai ir priemonės padeda įgyvendinti Klaipėdos miesto savivaldybės 2013–2020 metų strateginiame plėtros plane, patvirtintame Klaipėdos miesto savivaldybės tarybos 2013 m. balandžio 26 d. sprendimu Nr. T2-79, suformuluotą 1.4.3.7 priemonę „Diegti ir (ar) atnaujinti savivaldybės švietimo įstaigų informacines ir komunikacines technologijas, jų tinklus“.
3. Programos tikslas – veiksmingas modernių informacinių ir komunikacinių technologijų diegimas, siekiant švietimo paslaugų kokybinio pokyčio visuose švietimo lygmenyse.

4. Programa bus įgyvendinama 92 Klaipėdos miesto savivaldybės (toliau – Savivaldybė) švietimo įstaigose (toliau – Įstaigos): 36 bendrojo ugdymo mokyklose (toliau – mokyklos), 47 ikimokyklinio ugdymo įstaigose (toliau – ikimokyklinės įstaigos), 3 formalųjį švietimą papildančio ugdymo mokyklose (toliau – muzikos-dailės mokyklos), 3 neformaliojo vaikų švietimo įstaigose (toliau – NVŠĮ) ir 3 švietimo pagalbos įstaigose (toliau – pagalbos įstaigos).

**II SKYRIUS**

**SITUACIJOS ANALIZĖ**

5. Įvertinus informacinių ir komunikacinių technologijų (toliau – IKT) aprūpinimo ir panaudojimo Įstaigose statistinius (1 priedas) ir mokykloms pateikto klausimyno duomenis, atlikta IKT diegimo (aprūpinimo) analizė pagal SSGG (stiprybės, silpnybės, galimybės ir grėsmės) metodą, įvertinti vidiniai ir išoriniai švietimo paslaugų modernizavimo veiksniai:

|  |
| --- |
| 5.1. Stiprybės: |
| 1. Daugėja ugdyme naudojamų kompiuterių (2018 m. – 69 %, 2017 m. – 52 %) ir prie interneto prijungtų kompiuterių (2018 m. – 98 %, 2017 m. – 96 %) |
| 2. Auga poreikis ugdyme naudoti planšetinius kompiuterius (2018 m. – 794 vnt., 2017 m. – 487 vnt.), interaktyvias lentas (2018 m. – 245 vnt., 2017 m. – 227 vnt.), interaktyvius ekranus (2018 m. – 33 vnt., 2017 m. – 7 vnt.), interaktyvius projektorius (2018 m. – 3 vnt., 2017 m. – 0), daugialypės terpės (multimedija) projektorius (2018 m. – 1205 vnt., 2017 m. – 1058 vnt.) ir kitą IKT įrangą |
| 3. Formuojasi būtinybė kurti specializuotus kompiuterių centrus (2018 m. – 18, 2017 m. – 16) ir specializuotas klases, kuriose veikia interaktyvios lentos ar ekranai, planšetiniai kompiuteriai ir kita įranga (toliau – išmaniosios klasės) (2018 m. – 3, 2017 m. – 1) |
| 4. Daugėja pedagogų, kurie gamtos, tiksliųjų, socialinių mokslų, pradinio ugdymo, menų, kalbų pamokose ir neformaliojo švietimo užsiėmimuose naudoja skaitmeninius užduočių rinkinius (i3LEARNHUB, EDUKA, MozaBook, EMA, Smart Notebook, Google Earth, Smart Ideas ir kt.)  |
| 5. Plačiai taikomos virtualios priemonės ikimokyklinio ir priešmokyklinio amžiaus vaikų ugdyme (Monkey10, ePeliukai, Debesu klase, eMokykla, ePamokos, animacinės eiliuotės ir kt.) |
| 5.2. Silpnybės: |
| 1. 48 % ugdymui naudojamų kompiuterių mokyklose yra 6 metų ir senesni, iš jų 19 % – 9 metų ir senesni |
| 2. Tik 23 % ugdymui naudojamų kompiuterių skiriama pradinių klasių mokinių ugdymui |
| 3. Išmaniųjų klasių neturi didžioji dalis mokyklų (92 %) ir nė viena neformaliojo švietimo įstaiga  |
| 4. Trūksta mobilių-interaktyvių technologijų edukacinių neformaliojo švietimo ir švietimo pagalbos programų kokybiškam vykdymui  |
| 5. 17 % Įstaigų neprijungta prie LITNET interneto tinklo  |
| 6. Tobulintina pedagogų ir pagalbos specialistų kompetencija dirbti su naujausiomis IKT |
| 5.3. Galimybės: |
| 1. Skatinti Įstaigas dalyvauti valstybės ir Europos Sąjungos finansuojamose IKT diegimo švietime programose, projektuose |
| 2. Perimti gerąja šalies ir užsienio patirtį švietimo paslaugų modernizavimo srityje |
| 3. Tikslingai paskirstyti Lietuvos Respublikos švietimo ir mokslo ministerijos Savivaldybės mokykloms skiriamas kompiuterių klases ar IKT įrangą |
| 4. Didinti investicijas iš Savivaldybės biudžeto (toliau – SB) lėšų ir iš valstybės biudžeto Įstaigoms skiriamų mokymo lėšų (toliau – Mokymo lėšos), aprūpinant jas kokybiškais kompiuteriais ir modernia-interaktyvia įranga |
| 5. Tęsti Savivaldybės LITNET programos įgyvendinimą |
| 6. Inicijuoti Klaipėdos miesto pedagogų švietimo ir kultūros centro (toliau – PŠKC) bei kitų kvalifikacijos tobulinimo institucijų programas dėl IKT kompetencijų tobulinimo |
| 7. Didinti Įstaigų vadovų ir pedagogų atsakomybę IKT diegimo (atnaujinimo) procesuose  |
| 5.4. Grėsmės: |
| 1. Dėl kintančios rinkos greitai sensta IKT technologijos  |
| 2. Nepakankamas mokyklų aprūpinimas kokybiškais kompiuteriais gali turėti neigiamų pasekmių, nuo 2020 m. įgyvendinant visuotinį informatikos mokymu grįstą priešmokyklinį ir pradinį ugdymą  |
| 3. Dėl IKT plėtojimo brandos egzaminų sistemoje gali išaugti didesnis nei planuojamas IKT mokyklose poreikis |
| 1. Nepakankamas pedagogų pasirengimas dirbti su naujausiomis technologijomis mažina IKT panaudojimo galimybes švietimo srityje
 |
| 1. Perteklinis IKT naudojimas menkina kompiuterinio raštingumo reikšmę ir turi įtakos mokinių socialinei-psichologinei savijautai
 |

1. Apibendrinus švietimo paslaugų modernizavimo veiksnius ir situaciją, ryškėja tokios Programos vykdymo kryptys:
	1. diegti Įstaigose interaktyvias technologijas ir taikyti jas švietimo procesuose;
	2. atnaujinti mokyklose ugdymui naudojamus 6 metų ir senesnius kompiuterius;
	3. plėtoti LITNET interneto tinklą;
	4. tobulinti Įstaigų bendruomenių IKT kompetencijas;
	5. teikti metodinę pagalbą nevalstybinėms švietimo įstaigoms, siekiant įgyvendinti programos nuostatas.
2. Įgyvendinus Programą bus sudarytos sąlygas ugdymo individualizavimui ir mokymosi motyvacijos didinimui, informatikos mokymu grįsto ugdymo turinio plėtrai, veiksmingam neformaliojo švietimo, švietimo pagalbos edukacinių programų įgyvendinimui ir Įstaigų bendruomenių efektyviam bendradarbiavimui.

**III SKYRIUS**

**PROGRAMOS UŽDAVINIAI IR PRIEMONĖS**

8. Vadovaujantis nuostata, kad IKT diegimas (atnaujinimas) nėra savitikslis procesas ir atsižvelgus į gerąsias praktikas, Programoje nustatomi uždaviniai, laiduojantys švietimo paslaugų kokybinius pokyčius. Priemonės šių uždavinių įgyvendinimui orientuojamos į modernių, funkcionalių, spartų interaktyvų ryšį ir didelį nemokamų elektroninių ar internetinių švietimo portalų valdymą užtikrinančių technologijų už protingą kainą diegimą.

9. Pirmas uždavinys – diegti interaktyvias technologijas, skatinančias ugdymo individualizavimą ir mokinių mokymosi motyvaciją:

9.1. Priemonė. Išmaniųjų klasių įrengimas.

2019 metais numatoma formuoti išmaniąsias klases 40 Įstaigų, pagrindinę įrangą įsigyjant už SB lėšas, papildomas priemones ir mokymus finansuojant iš kitų šaltinių:

9.1.1. išmaniųjų klasių K1 komplektas būtų skiriamas 33 mokykloms (12 gimnazijų, 17 progimnazijų, 1 pradinei mokyklai, 3 mokykloms-darželiams):

|  |  |  |  |
| --- | --- | --- | --- |
| Įrangos pavadinimas (svarbiausi techniniai parametrai ir kiti reikalavimai) | Kiekis (vnt.) | Vieneto kaina (Eur) | Iš viso lėšų(tūkst. Eur)  |
| 1. Interaktyvus ekranas (ne mažiau kaip 75 colių įstrižainė, ne mažiau kaip 3840x2160 skiriamoji geba, ne mažiau kaip 1200:1 kontrastas, ne mažiau kaip 20 lietimo taškų, integruota baltos lentos funkcija, interneto naršyklė ir WiFi plokštė, užtikrinamas nesudėtingas skaitmeninių mokomųjų programų importavimas, organizuojami ne mažiau kaip 2 val. darbo su ekranu mokymai)
 | 1 | 4900,0 | 4,90 |
| 1. Nešiojamas kompiuteris (UMA i5-7200U procesorius, 15.6 FHD įstrižainė, SVA AG8GB 1D DDR4 atmintis, 256GB SSD diskas, WIN 10 Pro, DVD-Writerkbd TPIntel, 3168 AC 1x1+BT 4.2, Silver)
 | 1 | 700,0  | 0,70 |
| 1. Bevielis transliacijos komutatorius (užtikrinamas spartus vaizdo transliacijos ryšys ir kokybinė sąveika tarp įrenginių)
 | 1 | 200,0  | 0,20 |
| 1. Planšetinis kompiuteris (ne mažesnė kaip 32GB atmintis, integruota WiFi plokštė, nemaža išliekamoji vertė, bevielio komutatoriaus pagalba užtikrinamas spartus vaizdo transliacinis ryšys ir platus nemokamų mokomųjų programų galimybių panaudojimas)
 | 24 | 350,0  | 8,40 |
| 1. Planšetinių kompiuterių krovimo stotelė-saugykla 32 kompiuteriams (W840xD437xH1030mm spintelės ir W217xD344 x H40.4mm planšetės vietos išmatavimai)
 | 1 | 1600,0  | 1,60  |
| Iš viso vienai išmaniajai klasei – 15,80 tūkst. Eur |
| Iš viso 33 mokykloms – 521,40 tūkst. Eur |

Pastaba. Kainos dėl viešųjų pirkimų procedūrų ir pokyčių rinkoje gali mažėti

9.1.2. išmaniųjų klasių komplektas K2 būtų skiriamas 7 Įstaigoms (1 jaunimo, 2 specialiosioms mokykloms, 1 dailės ir 2 muzikos mokykloms, kuriose vykdomos teorinės pamokos ir mokiniai laiko pasiekimų patikrinimus, bei Moksleivių saviraiškos centrui, kuriame organizuojama gamtamokslinė ar tiksliųjų mokslų nepamokinė mokinių veikla):

|  |  |  |  |
| --- | --- | --- | --- |
| Įrangos pavadinimas (svarbiausi techniniai parametrai ir kiti reikalavimai) | Kiekis (vnt.) | Vieneto kaina (Eur) | Iš viso lėšų(tūkst. Eur)  |
| 1. Interaktyvus ekranas (pagal K1 komplektą)
 | 1 | 4900,0 | 4,90 |
| 1. Nešiojamas kompiuteris (pagal K1 komplektą)
 | 1 | 700,0 | 0,70 |
| 1. Bevielis transliacijos komutatorius (pagal K1 komplektą)
 | 1 | 200,0  | 0,20 |
| 1. Planšetinis kompiuteris (pagal K1 komplektą)
 | 10 | 350,0 | 3,50 |
| 1. Planšetinių kompiuterių krovimo stotelė-saugykla 16 kompiuterių (W620xD437xH1030mm spintelės ir W220xD344x H42mm planšetės vietos išmatavimai)
 | 1 | 1400,0 | 1,40 |
| Iš viso vienai išmaniajai klasei – 10,70 tūkst. Eur |
| Iš viso 7 Įstaigoms –74,90 tūkst. Eur |

 Pastaba. Kainos dėl viešųjų pirkimų procedūrų ir pokyčių rinkoje gali mažėti

9.1.3. Įstaigos už aplinkos ir įmokų lėšas paruoštų patalpas, tinkamas išmaniųjų klasių įrengimui. Taip pat už IKT diegimui skirtas Mokymo lėšas ar panaudodamos paramos, dalyvavimo nacionalinėse, tarptautinėse programose (projektuose) lėšas, Įstaigos išmaniąsias klases papildomai aprūpintų trūkstamais planšetiniais kompiuteriais (priklausomai nuo mokinių skaičiaus klasėse), įsigytų dėklus planšetiniams kompiuteriams (vieneto kaina apie 60,0 Eur), pagal poreikį pirktų skaitmeninių mokomųjų programų licencijas ir kitą įnteraktyvią įrangą (konferencinė, laboratorinė STEAM ar balso stiprinimo įranga, „robotukai“, 3D akiniai ir kt.). Už kvalifikacijos tobulinimui skirtas Mokymo lėšas Įstaigos organizuotų mokymus pedagogams dėl išmaniųjų klasių įrangos panaudojimo ugdyme.

10. Antras uždavinys – diegti mobilias-interaktyvias technologijas, skatinančias edukacinių programų įgyvendinimo veiksmingumą.

10.1. Priemonė. Neformaliojo švietimo ir pagalbos įstaigų aprūpinimas mobilia-interaktyvia įranga.

2020 metais numatoma aprūpinti mobilia-interaktyvia įranga 52 neformaliojo švietimo ir pagalbos įstaigas, pagrindinę įrangą įsigyjant už SB lėšas, papildomas priemones ir mokymus finansuojant iš kitų šaltinių:

10.1.1. 47 ikimokyklinėms, 3 pagalbos įstaigoms, Vaikų laisvalaikio ir Karalienės Luizės jaunimo centrai būtų aprūpinti pagrindinėmis priemonėmis:

|  |  |  |  |
| --- | --- | --- | --- |
| Įrangos pavadinimas(svarbiausi techniniai parametrai ir kiti reikalavimai) | Kiekis (vnt.) | Vieneto kaina (Eur) | Iš viso lėšų(tūkst. Eur) |
| 1. Ultra trumpo židinio interaktyvus projektorius (ne mažesnis kaip 3300 lumenų šviesos srautas, WXGA raiška, ne mažesnis kaip 10000:1 kontrastas, nedidelis svoris (3–5 kg), užtikrinamas ryškus atkuriamas vaizdas ir interaktyvus valdymas su pieštukais ar pirštais, organizuojami ne mažiau kaip 2 val. darbo su projektoriumi mokymai)
 | 1 | 1300,0 | 1,30 |
| 1. Nešiojamas kompiuteris (pagal K1 komplektą)
 | 1 | 700,0  | 0,70 |
| Iš viso vienai Įstaigai – 2,0 tūkst. Eur |
| Iš viso 52 Įstaigoms – 104,0 tūkst. Eur |

Pastaba. Kainos dėl viešųjų pirkimų procedūrų ir pokyčių rinkoje gali mažėti

 10.1.2. Įstaigos už IKT diegimui skirtas Mokymo lėšas ir panaudodamos paramos, dalyvavimo nacionalinėse, tarptautinėse programose (projektuose) lėšas, pagal poreikį įsigytų papildomą įnteraktyvią įrangą (konferencinė, laboratorinė ar balso stiprinimo įranga, interaktyvios grindys ar kubai, „robotukai“, 3D akiniai ir kt.). Už kvalifikacijos tobulinimui skirtas Mokymo lėšas Įstaigos organizuotų mokymus pedagogams ir pagalbos specialistams dėl ultra trumpo židinio interaktyvių projektorių teikiamų galimybių panaudojimo švietimo procesuose.

11. Trečias uždavinys – didinti kokybiškais kompiuteriais aprūpintų ugdymo vietų mokyklose skaičių.

11.1. Priemonė. Kompiuterių mokyklose atnaujinimas.

Nuo 2018 metų vykdoma 32 mokyklų aprūpinimo kokybiškais kompiuteriais priemonė, siekiant padėti mokykloms pakeisti 6 metų ir senesnius ugdyme naudojamus kompiuterius, laiduojant informatikos mokymu grįsto ugdymo mokyklose plėtrą. Šios priemonės vykdymui SB lėšos numatytos Savivaldybės 2018–2020 m. strateginiame veiklos plane, patvirtintame Savivaldybės tarybos 2018 m. sausio 25 d. sprendimu Nr. T2-6 (toliau – 2018–2020 m. Savivaldybės strateginis planas). Taip pat 2 mokykloms skirtos lėšos 2018 metais įsigyti planšetinius kompiuterius, reikalingus dalyvauti respublikiniame projekte „Informatika pradiniame ugdyme“ kaip pilotinėms mokykloms:

|  |  |  |  |
| --- | --- | --- | --- |
| Metai  | Lėšos (tūkst. Eur) | Kompiuterių skaičius (vnt.) | Mokyklų skaičius (pavadinimas) |
| 2018(vykdoma) | 55,0 | 55 (stacionarūs arba nešiojami kompiuteriai\*, po 5 mokyklai) | 11 mokyklų („Aukuro“, „Ąžuolyno“, „Varpo“, Vytauto Didžiojo, „Vėtrungės“, Vydūno, „Žaliakalnio“, Suaugusiųjų gimnazijos, Simono Dacho, „Versmės“, „Pajūrio“ progimnazijos) |
| 20,0 | 100 (planšetinių kompiuterių, po 50 mokyklai) | 2 mokyklos (Martyno Mažvydo ir Gedminų progimnazijos) |
| 2019 | 55,0 | 55 (stacionarūs arba nešiojami kompiuteriai\*, po 5 mokyklai) | 11 mokyklų („Aitvaro“, Baltijos, Hermano Zudermano, „Žemynos“ gimnazijos, Sendvario, „Verdenės“, Prano Mašioto, „Gabijos“, Martyno Mažvydo, Gedminų, Vitės progimnazijos) |
| 2020 | 50,0 | 50 (stacionarių arba nešiojamų kompiuterių\*, po 5 mokyklai) | 10 mokyklų („Santarvės“, „Vyturio“, Liudviko Stulpino, „Smeltės“, Maksimo Gorkio, Tauralaukio, „Saulėtekio“ progimnazijos, Ievos Simonaitytės, „Medeinės“, Litorinos mokyklos) |
| Iš viso | 180,0 | 260 |  |

\* vieno kompiuterio kaina – 1000,00 Eur

Įstaigos, už IKT diegimui skirtas Mokymo lėšas ir panaudodamos paramos, dalyvavimo nacionalinėse, tarptautinėse programose (projektuose) lėšas, kasmet papildomai įsigytų vidutiniškai po 9 naujus kompiuterius (atsižvelgta į statistinius 1 priede pateiktus duomenis).

12. Ketvirtas uždavinys – kurti Įstaigų bendruomenėms patogią IKT paslaugų infrastruktūrą.

12.1. Priemonė. LITNET programos plėtra.

2018 metais tęsiama LITNET greitaveikio internetinio tinklo plėtros programa, pradėta įgyvendinti 2003 metais. Šiuo metu LITNET tinkle veikia 76 Įstaigos (83 %). Priemonės vykdymui SB lėšos (75,0 tūkst. Eur) numatytos 2018–2020 m. Savivaldybės strateginiame plane optinių ryšio kabelių trasų prie likusių 16 Įstaigų ir Vaikų laisvalaikio centro 2 pastatų pravedimui:

|  |  |  |  |
| --- | --- | --- | --- |
| Metai  | Lėšos (tūkst. Eur) | Pastatų skaičius (vnt.) | Įstaigų skaičius (pavadinimas) |
| 2018 (vykdoma) | 25,0 | 9 | 8 Įstaigos (lopšeliai-darželiai „Aitvarėlis“, „Bitutė“, „Boružėlė“, „Svirpliukas“, „Eglutė“, „Traukinukas“, „Žilvitis“, Vaikų laisvalaikio centro klubas „Želmenėlis") |
| 2019 | 25,0 | 7 | 7 Įstaigos (lopšeliai-darželiai „Alksniukas“, „Klevelis“, „Pingvinukas“, „Sakalėlis“, „Švyturėlis“, „Vėrinėlis“, „Žemuogėlė“) |
| 2020 | 25,0 | 3 | 3 Įstaigos (Vaikų laisvalaikio centras, lopšelis-darželis „Giliukas“, darželis „Gintarėlis“) |

13. Programos tikslo, uždavinių, priemonių, jų išlaidų (SB lėšos) ir rodiklių bei rodiklių reikšmių suvestinė pateikiama 2 priede.

**IV SKYRIUS**

**LAUKIAMI REZULTATAI IR JŲ VERTINIMO KRITERIJAI**

14. Programos laukiami rezultatai yra prognozuojami 2018–2020 metais pagal nustatytus priemonių vykdymo vertinimo kriterijus ir jų reikšmes:

|  |  |
| --- | --- |
| Vertinimo kriterijus (mato vnt.) | Kriterijaus reikšmė |
| 2018 m. | 2019 m. | 2020 m. |
| 1. Įrengta ne mažiau kaip viena išmanioji klasė, užtikrinanti ugdymo individualizavimą ir mokymosi motyvacijos didinimą (Įstaigų procentas):
 | – | 100 % | – |
| * 1. mokyklose
 | – | 100 % | – |
| * 1. muzikos-dailės mokyklose
 | – | 100 % | – |
| * 1. NVŠĮ
 | – | 100 % | – |
| 1. Įdiegtos mobilios-interaktyvios priemonės, skatinančias edukacinių neformaliojo švietimo ir švietimo pagalbos programų įgyvendinimo veiksmingumą (Įstaigų procentas):
 | – | – | 100 % |
| * 1. ikimokyklinėse įstaigose
 | – | – | 100 % |
| * 1. NVŠĮ
 | – | – | 100 % |
| * 1. pagalbos įstaigose
 | – | – | 100 % |
| 1. Atnaujinta ne mažiau kaip 3 % ugdymui naudojamų 6 metų ir senesnių kompiuterių, laiduojant informatikos mokymu grįsto ugdymo mokyklose plėtrą (mokyklų procentas)
 | 34 % | 68 % | 100 % |
| 1. Veikia LITNET interneto tinklas, garantuojantis Įstaigų bendruomenėms patogią IKT paslaugų infrastruktūrą (Įstaigų procentas)
 | 90 % | 98 % | 100 % |
| 1. Įgytos naujos pedagogų ir pagalbos specialistų IKT kompetencijos, įgalinančios Įstaigose kokybinius švietimo pokyčius (Įstaigų procentas)
 | 25 % | 52 % | 100 % |

**V SKYRIUS**

**BAIGIAMOSIOS NUOSTATOS**

15. Programoje numatyto tikslo, uždavinių, jų priemonių įgyvendinimo situacija bus nuolat stebima ir kasmet analizuojama. Stebėsenos rezultatai bus pagrindas Programos nuostatoms tikslinti ir koreguoti.

16. Programą įgyvendins Savivaldybės administracijos skyriai pagal priskirtas kompetencijas (Strateginio planavimo, Viešųjų pirkimų, Ugdymo ir kultūros departamento Planavimo ir analizės bei Švietimo skyriai, Informavimo ir elektroninių paslaugų skyriaus Informacinių technologijų bei Miesto ūkio departamento Socialinės infrastruktūros priežiūros skyriaus Socialinės infrastruktūros poskyriai) ir Įstaigos. Kontrolę vykdys Savivaldybės administracijos direktorius.

17. Programa viešai skelbiama Savivaldybės interneto svetainėje ([www.klaipeda.lt](http://www.klaipeda.lt)).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_